নারদ স্টিং কাণ্ডে তিন সদস্যের কমিটি গড়ার নির্দেশ দিল কলকাতা হাইকোর্ট। কমিটির শীর্ষে থাকবেন আইজি পদমর্যাদার এক পুলিস অফিসার। থাকবেন এক সিবিআই অফিসার। অন্য এক অফিসারকে নিয়োগ করবে আদালত। তাঁরা দিল্লি গিয়ে ম্যাথু স্যামুয়েলের সঙ্গে দেখা করবেন। সংগ্রহ করবেন নারদ স্টিং সংক্রান্ত ভিডিও।
 ওয়েব ডেস্ক: নারদ স্টিং কাণ্ডে তিন সদস্যের কমিটি গড়ার নির্দেশ দিল কলকাতা হাইকোর্ট। কমিটির শীর্ষে থাকবেন আইজি পদমর্যাদার এক পুলিস অফিসার। থাকবেন এক সিবিআই অফিসার। অন্য এক অফিসারকে নিয়োগ করবে আদালত। তাঁরা দিল্লি গিয়ে ম্যাথু স্যামুয়েলের সঙ্গে দেখা করবেন। সংগ্রহ করবেন নারদ স্টিং সংক্রান্ত ভিডিও। তবে কমিটিতে থাকা অফিসারদের পরিচয় গোপন রাখা হবে। কবে তাঁরা দিল্লি রওনা হবেন, গোপন রাখা হবে সেতথ্যও। ভিডিও ফুটেজ সংগ্রহ করার পর তা কার হেফাজতে থাকবে, পরে সেব্যাপারে সিদ্ধান্ত নেবে আদালত। এসবের মধ্যেই এদিন আদালতে জনস্বার্থ মামলার আবেদনকারীর আইনজীবী বিকাশরঞ্জন ভট্টাচার্যকে ব্যক্তিগত আক্রমণ করেন তৃণমূলের আইনজীবী কল্যাণ বন্দ্যোপাধ্যায়। কলকাতার মেয়র থাকাকালীন বিকাশরঞ্জন ভট্টাচার্য কোনও কাজ করেননি বলে মন্তব্য করেন তিনি।